**ГОДИШЕН ОТЧЕТ
ЗА ДЕЙНОСТТА НА НЧ „СВЕТЛИНА 1939” гр. ПОМОРИЕ ПРЕЗ 2018 г.**

**Българско наследство, традиции и култура…**
**Празници и делници**, **историческа памет**, **любов към родния край, към българските книги и автори**, както и към тези от световно литературно наследство….
**Вечери**  **на споделеност, искреност, уважение**, **за изграждане на силен дух и ценностна система**, **към самите нас, за хората от обществото и към уязвимите групи…..**
Сигурна съм, че има още примери, които и вие бихте изброили, но най-важното е , че всички те се съдържат в думата „Читалище”!
**Щастлива съм, че отново заставам пред Вас, за да представя дейността ни през изминалата 2018г.**

 **Уважаеми гости,
 дами и господа,
 уважаеми членове на НЧ "Светлина 1939" гр.Поморие,
 Скъпи съграждани, приятели, съмишленици,** Какви са акцентите от дейността ни през изминалата година, как са планирани, осъществени и финансирани, какви са културните изяви на местно, общинско, регионално, национално, международно ниво, ще стане ясно от отчета, който предоставяме на Вашето внимание.
**1. Основните дейности**, които са залегнали в годишното планиране на читалището ни са - поддържане и обогатяване на библиотечния фонд;
- развитие и подпомагане на любителското и художествено творчество и изкуство / поддържане и подпомагане на групи, формации и колективи;
- издирване, съхраняване, разпространение на нематериалното културно наследство;
- разработване на проекти, програми, работа с партньори;
- организиране на школи, кръжоци, клубове;
- организиране на курсове по интереси;
- организиране и участие в събори, фестивали, конкурси, прегледи;
- организиране и провеждане на концерти, тържества, чествания;
- организиране и провеждане на младежки дейности;
- изграждане и функциониране на временни или постоянни сбирки свързани със знания за родния край;
- предоставяне на специфични услуги, насочени към потребностите на местната общност;
- читалището като съвременен информационен и комуникационен център.
**Чрез основните дейности на читалището предоставяме възможности за развитие на личността от най-ранна до късна възраст.**
***Основна дейност на читалището е библиотеката – това е и мястото за учене през целия живот!*1.** В нея се дава възможност на хора от различни възрасти да получат електронни услуги, достъп до онлайн бази. Библиотеката ни е съвременен обществен, просветен , информационен център, в който се провеждат четения, срещи с писатели и изявени творци, място за социални контакти, консултантски и административни услуги.

**2.** Предлагаме качествено обучение,консултиране и обслужване на хора, в различни етапи от живота им – от детска и ученическа възраст, както и на тези над 60, за работа с библиотечния фонд, с компютрите, ползване на нови източници от глобалната мрежа и др.

**3.** Помагаме на посетителите ефективно да търсят, използват и създават информация, с цел постигане на лични, професионални и образователни цели;

**4.** Прилагамесъвременни средства за поддържане интереса на учениците, които правят библиотеката разбираема, достъпна и предпочитано място за набавяне на необходимите знания и умения. Целта ни е тя да се превърне в привлекателно място за учене през целия живот!
**5.** Чрез курсовете по езиково обучение се стремим да развиваме способността на курсистите за слушане, говорене, четене и писане в разнообразен контекст, на работа, у дома, в свободното време, по време на обучението, според индивидуалните нужди на обучавания. Обучението се извършва по утвърдена програма и учебници, в рамките на 50,100,120 уч. часа. ***Работим за изграждане на :*** Комуникативни умения на роден език; Комуникативни умения на чужд език; Дигитални компетентности;
Умения за самостоятелно учене и събиране на информация ;
Граждански компетентности и умения за междуличностно общуване ;
Културни компетентности за изразяване на идеи, развиване на творчество, емоционално и естетическо съпреживяване на света чрез музика, литература, художествени изкуства; Свободно общуване в различни творчески среди и ситуации.
**КОМПЮТЪРНО ОБУЧЕНИЕ И ИНФОРМАЦИОННО ОБСЛУЖВАНЕ**Информационната грамотност е ядрото на ученето през целия живот. Тя помага на хората ефективно да търсят, използват и създават информация с цел постигане на лични, професионални и образователни цели.
**В създадения отпреди 17 години ИЦ**  обучаваме курсисти в начална компютърна грамотност и съвременни средства за комуникация по одобрена програма, в рамките на 50-100 учебни часа.Предлагаме свободен достъп до интернет, както и услуги като принтиране, сканиране, запис и презапис на ел. носители , подвързване, ламиниране, набор на текст и документи, факс услуги и др.
 **ИЦ** акумулира почти 50% от общите приходи на читалището. Той е устойчиво звено в структурата и дейността на читалището, която се развива в полза на общността. В него работят трима служители по график, в т.ч. събота и неделя.

**2. Изпълнение на културната програма**, получени отличия, грамоти и награди през годината: За календарната 2018г. бе отпусната общинска субсидия за провеждането на няколко важни, традиционни, с широк обществен интерес събития, които станаха част от общинския културен календар и получиха финансиране – Детския песенен конкурс „Бисери от поморийския бряг”, Летен център за изкуство и култура; 11-тото издание на ТФ ”Сцена край морето” Поморие 2018.
Останалите събития от културния календар бяха финансирани и проведени със средства от бюджета на читалището ни като концерти, чествания, празници като Бабинден, Трети март, Деня на Тракия, Великденско ателие на открито, пролетни и Гергьовски празници, Честване на 24-ти май, Денят на Ботев, на Народните будители, Деня на християнското семейство; Коледните и новогодишни концерти на ч-щето, участия на фестивали, гастроли, конкурси и много други.Тези събития осъществихмес водещи, или партниращи организации – училища, читалища, детски градини, пенсионерски клуб, НПО, местна власт и общинска администрация. В работата си покраеведческия проект „Пътешествие във времето” заедно с г-жа В.Георгиева, историк и председател на Фондация25 века Поморие, продължихме изучаването на историята на Поморие - ”Античен,романтичен,вечен”, като го обогатихме с нови теми, от ранното християнство на Анхиало, с участието на д-р Венцислав Каравълчев – богослов на СУ „Климент Охридски”.
Трудът на нашите преподаватели, ръководители и възпитаници намериха своята изява, аплодисменти и награди от участията си на тези форуми, както и в други събития, организирани и провеждани от читалището. На всички тях изказваме своята благодарност, подкрепа и истинско уважение.
**3. Организационна структура и управление на читалището -** административна и стопанска дейност; ресурсовото обезпечаване с кадри, финансиране на трудовите възнаграждения.
**Управлението на читалището** се осъществява от избраните на общото събрание органи, съгласно приетия Устав на читалището, съобразен със ЗНЧ.Това са**: общо събрание, читалищно настоятелство и проверителна комисия.**
**Членовете на читалищното Настоятелство са:**
**Председател** –Динка Генчева Божинова и **членове**: Татяна Янева, Димитър Блажев, Елена Мурджева,Стоян Стаматов;
**Членовете на Проверителна комисия са**:
**Председател**- Пламен Вътков **и членове**:
Кремена Лалева и Милко Минчев.
Проведените и протоколирани **заседания** на читалищното настоятелство **са шест**, **с дн. ред**: назначаване и освобождаване на служители,приемане на финансови отчети,определяне на трудовите възнаграждения на щатните и извънщатни ръководители, приемана на щатното разписание на персонала, подобряване системата за работа и отчитане на таксите от дейността, отчети по изпълнението на културната програма и тяхното финансиране, приемане на програма за развитие на читалището през 2018г. ,съгл. ЗНЧ. вземаха се решения за участия в проекти с външно финансиране, разглеждани са и текущи въпроси свързани с опазване на имуществото, контрола и охраната на сградата, както и приемане на документите на настоящето събрание.
**4. Проведени обучения, семинари, форуми**:
Във връзка с изпълнението на проект „Нова възможност за младежка заетост”по ОПРЧР съфинансирана от ЕС и чрез Европейския социален фонд и инициативата за младежка заетост, бяха наети две лица по програмата. Включихме се и в обучителната програма по проект”КРОС – БИ от националния план за действие по заетостта за 2018” по специалността оператор на компютър. Бяха обучени 18 курсиста със сертификат от програмата. В края на изминалата 2018г. стартирахме с осигуряване на заетост на едно трайно безработно лице с намалена трудоспособност над 50% по програмата „Обучение и заетост компонент II финансиран по ОПРЧР финансиран от ЕС.
 В Поморие се проведе работен семинар на тема „Народните читалища – минало, настояще и бъдеще” в деня, когато НЧ „Просвета 1888” Поморие отбеляза 130-годишнина от основаването си. На него присъстваха Кметът Иван Алексиев , Заместник-председателят на Съюза на народните читалища в България- Минко Стефанов и инж. ик. Кольо Николов – председател на Областния читалищен съюз. Обсъдени бяха теми, свързани с издръжката на читалищата, защитата на личните данни и Закона за публичните финанси. Коментираха се и предложения за изменения в Закона за народните читалища.

**5. Планиране, финансиране, отчетност на читалищната организация;** Стандартът за една субсидирана бройка за читалищата през 2018 г. бе в размер **на 8 375.00** лв.
 Щатния персонал на читалището бе обезпечен с приетия и одобрен размер на трудовите възнаграждения. Същите бяха изплащани ритмично и няма неразплатени възнаграждения за мин. година. Извършените услуги по граждански договори за нещатен, нает персонал са за 20 физически лица. **6. Перспективи за бъдещо развитие през следващите три години 2019- 2022г.** Да изградим конкурентна, европейска културна среда, която насърчава и подкрепя всяка отделна личност в нейния стремеж към творческо, професионално развитие, и реализация!

 Да подобрим и модернизираме културната инфраструктура, с цел повишаване качеството на живот на хората от общността, като предложим нови възможности на читалищната сграда, отговарящи на съвременните изисквания.
 **7. Дейности за постигането на тези резултати:**

* Ремонт на сградата; закупуване ново оборудване и обзавеждане с по-модерна техника; повече книги за библиотеката , дидактични игри и материали за работа;
* Организиране на нови форми за обучения и занимания по интереси за по-възрастните участници в дейността ни, чрез създаване на необходимите условия и помещения за работа;
* Провеждане на по-мащабни, иновативни, културни събития;
* Актуализиране знанията на работещите в читалището в новите условия;
* Обменяне на добри практики със сродни организации; провеждане на съвместни публични събития, конференции, семинари, набиране на доброволци, които да се присъединят към идеите за учене през целия живот;
* Формиране на траен интерес към детската книга, художествената литература, изкуствата за деца и възрастни;
* Повишаване на мотивацията за учене през целия живот на повече хора от местната общност, с цел добиване на самочувствие и увереност във възможностите им;
* Ангажиране на родителите като активни партньори, съмишленици, приятели в дейностите на читалищната ни организация;
* Изграждане на нов, европейски облик на читалищната ни организация, с добър капацитет, по-добри възможности, и устойчиви резултати!

 **ЗАКЛЮЧЕНИЕ:**
Уважаеми гости, дами и господа,
Уважаеми читалищни членове,
Това е отчета за изминалата 2018година.
 Читалището ни ще продължи да изпълнява отговорно своята мисия - да служи на гражданското общество, на младите хора, да се развива и укрепва институционално. Търсим всички възможни начини да се модернизираме, да бъдем Вашето читалище, в което намирате своята духовна и културна среда. И през следващите години ще продължим да работим с нашите приятели, партньори и съмишленици – ЦДГ ”Веселушко”, ТД”Одринска епопея”, Клуб на пенсионера „Св.Георги”, ОУ”Хр.Ботев”, Манастир „Св.Георги победоносец”, Читалищата от Област Бургас и Община Поморие, Местната власт и Общинска администрация, както и с други НПО от региона, за да възпитаваме добродетели, да предоставяме възможности за изява на групи и личности, развивайки таланта, създавайки красота , дълбока, истинска, осъзната, към хората, към природата, към България.
Отчетът е приет на годишното отчетно-изборно събрание на 28.03.2019г.
**Изготвил – Донка Китанова
читалищен секретар**